Paras haastatteluni
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Teemme tätä ohjelmaa, -
jotta katsoisitte ja voisitte uskoa, että Jeesus Kristus elää.
Tänään ohjelmassa on vieraita, joita tulette tapaamaan.
Yhden vieraan nimi on Ulf Cahn.
"Kuka on Ulf Cahn?" saatat kysyä.
Hänen iso-iso-iso-iso-iso-isoisänsä oli Aaron.
"Mikä Aaron? Mooseksen velikö?" kysyt.
Aivan. Mooseksen veli, Aaron. Tulette tapaamaan Ulfin.
Sitten tapaatte myös yhden suosikkityttäristäni.
Hän ei ole biologinen vaan hengellinen tyttäreni.
Hänen nimensä on Doretti.
Vien teidät myös Nepaliin.
Se, mitä tänään teemme Nepalissa, on hyvin erityistä.
Maanjäristyksen jälkeen -
Nepaliin on virrannut paljon kansainvälistä apua.
Nepalin-työmme johtaja on Nepalista.
Kansainvälisestä avusta on hyötyä yhdellä tavalla, -
mutta on hyvin tärkeää, että paikalliset työntekijät ja asukkaat auttavat myös,-
sillä Nepal on hyvin erityinen maa.
Jos tulee Intiasta, -
Intia on tasankoa merenpinnan tasolla.
Sitten tulee ensimmäinen tasanne, jolla sijaitsee Kathmandu.
Se sijaitsee noin 1 300―1 350 metrin korkeudessa.
Seuraava taso on 8 500―9 100 metrin korkeudessa oleva Himalajan vuoristo.
Maanjäristyksen episentrumi oli keskitasanteella.
Vuoret ovat erittäin jyrkkärinteisiä.
Kun tiet päättyvät, täytyy kavuta vuoren rinnettä, -
jos haluaa päästä syrjäisimpiin kyliin.
Sitä tiimimme työntekijät tekevät tänään Nepalissa.
Pastori Rubenilla on tiimi.
Annamme hänelle niin paljon tukea kuin hän tarvitsee.
He menevät kylästä kylään ja jakavat telttoja, huopia, ruokaa ja riisiä.
Tätä teemme yhdessä Nepalin Kristus-ruumiin kanssa.
Tietysti viemme myös evankeliumia Jeesuksesta mukanamme.
Se on meidän tehtäväsarkaamme.
Siksi haluan sinun katsovan ohjelmaamme, -
jotta voit uskoa, että Jeesus elää.
KATSO JA USKO
SINUA JA LÄHIMMÄISTÄSI VARTEN
PASTORI TOMMY LILJA
KATSO JA USKO
Kokoussarja on jotakin enemmän kuin vain kokoussarja.
Kun tulemme kaupunkiin tai kaupunkeihin, syntyy liikettä.
Seurakunnat, veljet ja sisaret, Kristuksen ruumis, -
alkavat työskennellä yhteisen päämäärän hyväksi -
kauan ennen kuin kokoussarja alkaa.
Kun kokoussarjat on pidetty, Jumalan voima on ilmestynyt, -
ihmisiä on parantunut, vapautunut, pelastunut ja eheytynyt, -
olemme laittaneet jotakin liikkeelle. Olemme luoneet liikevoimaa, -
joka kestää kuukausia ja hyödyttää seurakuntia.
Seurakunnat alkavat kasvaa.
Täksi syksyksi meillä on suunnitteilla ylimääräisiä kokoussarjoja Nepalissa.
Se on meille suuri haaste, -
sillä tänä kesänä Jumala haastoi meitä -
järjestämään kolme megakokoussarjaa Afrikassa -
ja tavoittamaan miljoona ihmistä.
Se on jotakin, mitä Pyhä Henki on kuiskannut korvaani.
"Tommy, Jumala haluaa sieluja. Jumala janoaa sieluja."
Järjestämme siis kolme mega- kokoussarjaa Afrikassa tänä kesänä.
Nyt Pyhä Henki kehottaa minua menemään Nepaliin tänä syksynä.
Nepalissa meillä tulisi olemaan -
ainakin kaksi, ehkä kolme suurta kokoussarjaa.
Kävin Nepalissa viime marraskuussa.
Järjestimme kokoussarjan Chitwanissa.
Kokoussarja oli todellinen läpimurto.
Se on hyvin tärkeää. Hinduilla on vahva asema Nepalissa.
Nyt kristilliset järjestöt tekevät avustustyötä.
Autamme ihmisiä. Järjestömme toimittaa telttoja, -
huopia, riisiä, lääkintätarvikkeita ja kaikkea mahdollista.
Nyt viemme siis myös evankeliumia.
Vaikka maanjäristyksestä on vasta vähän aikaa, -
jotkin kaupungit ovat kutsuneet meidät, -
sillä nyt on aika julistaa evankeliumia Jeesuksesta.
Ymmärrätkö?
Tavallaan Jumala on ravistellut tätä maata.
Maata on ravisteltu.
Nepalilaiset pohtivat, mitä tapahtuu ja kenen puoleen he voivat kääntyä, -
sillä hindujumalista ei ole apua.
Silloin meidän on mentävä maahan ja julistettava Jeesuksen evankeliumia.
Auta meitä tavoittamaan Nepal evankeliumilla syksyllä 2015.
PASTORI TOMMY LILJA -JÄRJESTÖ
PTL-järjestö on tehnyt työtä Nepalissa jo vuosia.
Sillä on ollut tärkeä rooli Nepalin herätyksessä.
PTL-järjestö palvelee ja auttaa maanjäristyksen uhreja.
Syksyksi on suunnitteilla useita kokoussarjoja.
Edellinen kokoussarja Nepalissa marraskuun lopussa 2014 -
järjestettiin alueella, jota maanjäristys sitten runteli.
Jumalan voima murtautui läpi.
Näytätkö, miten tyttö käveli?
Hän käveli näin.
Nostele jalkojasi näin.
Aamen. Kävele kanssani.
Aamen. Halleluja!
Halleluja! Pastori Tommy!
Täällä on hieno todistus.
Hän tuli kokoukseen pyörätuolissa.
Tule. Kävellään nopeammin.
Eikö hän pystynyt kävelemään? Hän siis alkoi kävellä tänään. - Aivan.
Minun on kysyttävä hänen äidiltään.
Sanotko, että...
Hän sanoo, ettei hänen tyttärensä pystynyt kävelemään.
Hän oli rampa syntyessään. Tänään Jumala kosketti häntä.
Seisooko hän nyt ensi kertaa elämässään?
Kyllä. Hän seisoo ensimmäistä kertaa.
Halleluja. Aamen.
Yhdessä useiden paikallisten nepalilaisseurakuntien kanssa -
PTL-järjestö aikoo järjestää monta kokoussarjaa lokakuusta 2015 alkaen.
Käytännön avun lisäksi -
nepalilaiset saavat evankeliumin Jeesuksesta.
Yksi suosikeistani koko maailmassa -
on hengellinen tyttäreni Doretti.
Hän esiintyy ohjelmissani yhä uudelleen ja uudelleen, -
koska minusta on kiva kertoa hänen tarinansa.
Haastattelin häntä joitakin kuukausia sitten.
Se oli elämäni paras haastattelu.
Tämä tyttö eli kadulla.
Hän oli orpo. Nyt hän asuu lastenkodissamme Addis Abebassa.
Hän söi samaa ruokaa koirien kanssa.
Hän tuli kokoussarjaamme. Tämän kokoussarja voi saada aikaan.
Monia tulee uskoon, ja heidän elämänsä muuttuu.
Voisimme kertoa kaikkien näiden ihmisten muuttuneesta elämästä, -
mutta täytyy valita joitakuita. Ja Doretti on hieno esimerkki.
Näette, miten hän on mennyt eteenpäin. Siitä on nyt neljä vuotta.
Voi nähdä, miten hän on muuttunut.
Hän on toki kasvanut, ja hänen kehityksensä on hyvin positiivista.
Haastattelussa hän kertoo haluavansa tulla lääkäriksi.
Yritän auttaa ja tukea häntä kaikin mahdollisin keinoin.
Kun hän menee yliopistoon, autamme häntä.
Siihen menee vielä vuosia, sillä hänen pitää ensin käydä koulua.
Hän haluaa tulla myös pastoriksi. Eikö olekin hienoa?
Sinä olit yhdessä meidän kanssamme kokoussarjassa.
Sinä olet osa tytön elämää.
Hän pelastui. Nyt hänestä tulee pastori ja lääkäri, -
ja monet ihmiset tulevat kosketetuiksi. Halleluja!
Tue työtämme, sillä Jeesus muuttaa ihmisten elämää järjestömme kautta.
TOMMY & CARINA LASTENKOTI
MARRASKUU 2011
Vieressäni on yksi suosikkityttäristäni, Doretti. Mitä kuuluu? - Hyvää.
Puhut hieman englantia. - Hieman.
Miten voit? - Olen onnellinen.
Millä luokalla olet?
Viidennellä.
Montako vuotta olet nyt ollut Hannan orpokodissa? - Neljä vuotta.
Muistatko, kun tapasimme ensikerran?
Muistan.
Meillä oli kokoussarja Shashamanessa.
Siellä oli yksi erityinen tyttö. Muistan, kun saarnasin.
Sanoin: "Jeesus on ystäväsi. Jeesus on täällä, ja Hän haluaa auttaa."
Olit siellä ja etsit Jeesusta.
Tiedätkö, mitä nyt teemme?
Näytämme televisiossa hetken, jolloin sait pelastuksen.
Sopiiko se sinulle? - Sopii oikein hyvin.
Katsotaan se.
Jeesus! Jeesus! Jeesus!
Jeesus on ystäväsi. Hän on kanssasi iäti.
Tänä iltana tyttö otti vastaan Jeesuksen. Halleluja.
Jeesus tuli hänen sydämeensä tänään.
Pyhä Henki kastoi hänet.
Tämä tyttö tuli uskoon kokouksessa. Onnistuimme löytämään hänet.
Hän on katulapsi. Hänen äitinsä on kuollut.
Muslimiperhe, jolle hän työskentelee, ei olisi päästänyt häntä tänne.
Hän ei käy koulua, koska kukaan ei maksa hänen lukukausimaksuaan.
Onnistuimme löytämään hänet.
Eräs seurakuntalainen on luvannut pitää hänestä huolta.
Jeesus on ystäväsi. Hän on kanssasi iäti.
Jeesus on ystäväsi. Hän on aina puolellasi.
Muistatko vielä, miltä tuntui, kun Jeesus tuli elämääsi?
Muistan.
Voisitko kuvailla sitä?
Olin hyvin onnellinen sinä päivänä.
Tunsitko Jumalan läsnäolon?
Mieleni sanoi, etten lähtisi tyhjin käsin sinä päivänä.
Mitä olisi tapahtunut, jos et olisi tullut Hannan orpokotiin?
Kiitän Jumalaa tästä mahdollisuudesta.
Elämäni oli täynnä kärsimystä, -
ja se olisi jatkunut, ellen olisi päässyt tänne.
Kävin luonasi kaksi vuotta sitten.
Teimme haastattelun keskuksessa.
Näytämme minuutin pätkän haastattelusta.
Niin ihmiset voivat nähdä, miten olet päässyt eteenpäin.
Doretti, olet nyt 12-vuotias. - Aivan.
Kauanko olet ollut täällä? - Yli vuoden.
Pidätkö siitä? - Pidän.
Mitä sinulle on tapahtunut?
Elämäni on muuttunut täysin.
Miten pysyit hengissä?
Elämäni oli rankkaa ja täynnä kurjuutta.
Miten sait ruokaa? - Söin samaa ruokaa kuin koirat.
Ei ollut ruokaa.
En olisi halunnut sitä, mutta oli pakko.
Elämä oli kauheaa.
Mitä haluat tehdä isona? - Haluan laulajaksi.
Haluan tulla pastoriksi kuin sinä. - Pastoriksiko? Halleluja.
Doretti, mikä on tulevaisuutesi?
Hengellisesti hän haluaa pastoriksi ja maallisessa elämässä lääkäriksi.
Hän haluaa siis tulla sekä lääkäriksi että pastoriksi.
Molemmiksi.
Kun minä vanhenen, ja muistat Carina-vaimoni, -
me tulemme luoksesi.
Sitten voit olla pastorini ja lääkärini.
Halleluja? - Aamen.
Kun Doretti pelastui, -
se antoi meille kimmokkeen lähteä mukaan Hannan orpokotityöhön.
Aloitimme PTL-järjestössä uuden työmuodon, lasten auttamisen.
Doretti tässä on osa näkyämme.
Se oli Jumalan asettama hetki.
Sinä tulit, ja me tapasimme.
Ja sen ansiosta tänään autamme sinun lisäksesi satoja lapsia, -
jotka ovat samassa tilanteessa kuin sinä olit.
Olet siis ollut jo Jumalan käytössä.
Aamen.
Tänään Jumala kutsuu Kristuksen ruumista.
"Tekemään mitä?" kysyt.
Ensinnäkin julistamaan evankeliumia kaikkialla.
Toiseksi auttamaan juutalaisia palaamaan Israeliin.
On ymmärrettävä, että juutalaiset ovat juutalaisia syystä.
Miksi? Koska kun Jumala valmistautui syntymään maailmaan, -
Hän ei voinut syntyä pakanakansoihin.
Hän ei voinut syntyä saastaiseen kansaan, joka olisi täynnä syntiä.
Niinpä Hän loi kansan.
Hän valitsi Aabrahamin, -
ja Aabrahamista Hän teki kansan, juutalaiset, Israelin.
Heidän kauttaan Hän tulisi maailmaan.
Meillä on paljosta kiittäminen juutalaisia.
He antoivat meille Jeesuksen.
Ei ole aikaa mennä siihen, mutta he ottavat Hänet vastaan, -
kun Jeesus tulee takaisin. Hän tulee maahan, Israeliin, -
kaupunkiin, Jerusalemiin, ja kansan, juutalaisten, pariin.
Hän tule meidänkin luoksemme, mutta Hän tulee pelastamaan kansansa.
He menevät Jerusalemia ympäröiville vuorille ja huutavat Häntä avuksi.
He huutavat: "Hoosianna!
Siunattu olkoon Hän, joka tulee Herran nimeen!"
Tahdon näyttää teille erään erityisen raamatunkohdan.
Se on profeetta Jesajan kirjan luku 66.
Voimme lukea jakeesta 18. Näytän teille jotakin.
"Minä tunnen heidän tekonsa ja ajatuksensa.
Aika tulee, että minä kokoan kaikki kansat ja kielet..."
Kaikki kansat ja kielet. Siis sinun kansasi, minun kansani.
Kaikki kielet. Amerikanenglanti, englanninenglanti, ruotsi, suomi.
"...ja he tulevat ja näkevät minun kunniani."
Mikä on Jumalan kunnia? Jumalan kunnia on Jeesus.
Jakeessa 19 sanotaan: "Ja minä teen tunnusteon heidän keskellänsä -
ja lähetän pakoonpäässeitä heidän joukostansa pakanain tykö..."
Hän siis tekisi tunnusteon kansojen keskellä.
Tiedämme, mikä tuo tunnusteko on.
Tunnusteko on, että neitsyt tulee raskaaksi -
ja synnyttää Pojan.
Tunnusteko on Jeesus Kristus.
Tässä sanotaan: "lähetän pakoon- päässeitä heidän joukostansa -
pakanain tykö".
Kun näemme tunnusteon, menemme pakanoiden tykö.
"...kaukaisiin merensaariin, jotka eivät ole kuulleet minusta kerrottavan -
eivätkä nähneet minun kunniaani, -
ja he ilmoittavat minun kunniani pakanain keskuudessa."
Sitä teemme kokoussarjoissamme. Lähetettynä kaukaisiin kansoihin -
julistamaan tunnustekoa, Jeesusta Kristusta.
J. 20: " Ja he tuovat kaikki teidän veljenne kaikista kansoista -
uhrilahjana Herralle hevosilla, vaunuilla, kantotuoleilla, -
muuleilla ja ratsukameleilla minun pyhälle vuorelleni [...] sanoo Herra".
Kun näemme tunnusteon, Jeesuksen Kristuksen, -
sinä ja minä tuomme Hänen kansansa, juutalaiset, -
kaikista kansoista Hänen pyhälle vuorelleen, Jerusalemiin.
Mikä on tärkeää juuri nyt? Mitä on tekeillä?
Tehtävämme on pelastaa juutalaisia, vahvistaa Israelia -
ja auttaa juutalaisia palaamaan Israeliin.
Tällä hetkellä tilanne on erittäin vakava Ukrainassa.
Venäläiset pyrkivät tunkeutumaan Ukrainan itäosiin.
Ukrainassa kansallismieliset ovat vahvistuneet.
Juutalaiset ovat jääneet taistelevien osapuolten väliin.
Sellaisessa tilanteessa juutalaiset jäävät aina yksin.
Ukrainan juutalaiset tarvitsevat apuamme. He haluavat Israeliin.
Ukraina on pinta-alaltaan hyvin suuri maa.
Se on yhtä suuri kuin koko Keski-Eurooppa.
Pinta-alaa on paljon. Juutalaiset asuvat hajallaan.
Vaatii paljon työtä, jotta pääsee juutalaisten luo -
auttamaan heitä. Sitä teemme.
Keren Hayesodin tehtävä Israelin lakien mukaisesti -
on auttaa juutalaisia Israeliin ja vahvistaa juutalaiskansaa ja -valtiota.
Voitko kertoa jotakin vainoista Ukrainassa?
Sitä tulee kahdelta taholta. Tiedämme historiasta, -
ettei venäläisten mielipide juutalaisista ole kovin myönteinen.
Tiedämme myös, että koska venäläiset ovat Ukrainassa, -
Ukrainan hallinto on kansallismielinen.
Ukrainassa on äärioikeistolaisia ja natsien kaltaisia liikkeitä.
Voi helposti arvata, mitä he haluavat.
He eivät näe juutalaisia osana Ukrainaa.
He pitävät juutalaisia vierasmaalaisina.
Ukrainalla on historiansa. - Erittäin ikävä historia, -
mitä tulee antisemitismiin, aina keskiajalta asti.
Kuten monet Itä-Euroopan maat, sekään ei ole käsitellyt historiaansa -
keskiajalta aina toiseen maailmansotaan asti.
Monet ukrainalaiset auttoivat natseja tuhoamaan juutalaisia.
Tiedämme, mitä tapahtui Babyn Jarin joukkomurhassa, -
kun yli 30 000 juutalaista ammuttiin kuoliaaksi.
Tekijät olivat pääosin ukrainalaisia, eivät saksalaisia tai natseja.
Heillä on ikävä historia. Meidän on autettava juutalaisia vapauteen.
Ukrainassa on yhä 180 000―200 000 juutalaista.
Meidän on tehtävä parhaamme, -
jotta voimme auttaa heitä palaamaan kotiin. - Ja me teemme.
Tämä tässä on uusin kirjani, "Luomiskoodi".
Onko luomisessa oikein koodikin? On.
Luomisessa on koodi.
En nyt paljasta, mikä se on ja mikä sen nimi on, -
mutta kerron, että kun Jumala loi taivaan ja maan, -
Hän loi sen tietyn koodin mukaan, ja luomisessa on koodi.
Tahdon ihmisten tuntevan koodin, jotta he voivat käyttää sitä.
Kun ymmärtää, mikä koodi on ja mikä sen nimi on, -
sitä voi käyttää. Koodin avulla voi sulkea ja avata kaiken.
Kirjan loppuosa käsittelee enemmänkin ihmistä.
Tiedäthän, olet vain yhden ajatuksen päässä menestyksestä.
Autan luku luvulta ymmärtämään, -
kuka olet, mitä voit tehdä ja millaista taistelua käydään ajatusmaailmassasi.
Parasta tässä on se, etten myy kirjaani. Jaan niitä ilmaiseksi.
Haluan sinunkin ammentavan kirjoi- tuksistani, sillä tämä on Jumalalta.
Jumala haluaa puhua sinulle sekä opettaa ja rohkaista sinua, -
jotta sinusta voi tulla se, joka olet Kristuksessa.
Lähetä minulle sähköpostia tai soita meille.
Lähetämme kirjan sinulle ilmaiseksi.
Suomennos: Marianne Tenetz